31998R1443
L 191/43
JURNALUL OFÍCIAL AL UNIUNII EUROPENE
REGULAMENTUL (CE) NR. 1443/98 AL COMISIEI
din 6 iulie 1998
de stabilire a bilanțului de aprovizionare a insulelor Canare cu produse din sectorul orezului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1601/92 al Consiliului din 15 iunie 1992 privind măsurile specifice referitoare la anumite produse agricole pentru Insulele Canare (1), modificat ultima dată de Regulamentul (CE) nr. 2348/96 (2), în special articolul 3 alineatul (4),
întrucât normele comune de aplicare a regimului de aprovizionare specifică a insulelor Canare cu anumite produse agricole au fost stabilite de Regulamentul (CE) nr. 2790/94 al Comisiei (3), modificat ultima dată de Regulamentul (CE) nr. 825/98 (4);
întrucât, pentru aplicarea dispozițiilor articolului 2 din Regulamentul (CEE) nr. 1601/92, este necesară întocmirea bilanțului estimativ de aprovizionare a insulelor Canare cu produse din sectorul orezului; întrucât acest bilanț trebuie întocmit în funcție de necesitățile acestei regiuni;
întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
În aplicarea articolului 2 din Regulamentul (CEE) nr. 1601/92, cantitățile din bilanțul estimativ în sectorul orezului care beneficiază de scutirea taxei la import sau de ajutorul comunitar pentru produsele provenind din restul Comunității se stabilesc în anexă.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Se aplică de la 1 iulie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 iulie 1998.